تنتر

تَنْتْر  سے مراد ہندو مت اور بدھ مت کی وہ باطنی روایتیں ہیں جو پہلے ہزارے کے وسط میں کسی وقت مدون ہوئیں۔ ہندوستانی روایتوں کے پس منظر سے معلوم ہوتا ہے کہ "تنتر" کی اصطلاح بہت وسیع معنوں کی حامل اور مخصوص متون، نظریات، نظام اور طریقہ کار، تکنیک اور آلات سب پر حاوی ہے۔ ہندو مت اور بدھ مت کی یہ تانترک روایت جین مت، سکھ مت، تبت کے بون مت، تاؤ مت اور جاپان کے شنٹو مت پر بھی اثر انداز ہوئی اور ان سب مذاہب میں باطنی روایتوں کا سلسلہ چل پڑا۔

عموماً ہندومت میں تانترک روایت شکتی مت سے منسوب کی جاتی ہے، شکتی مت کے پیروکاروں میں شیو مت اور ویشنوی مت کے معتقدین شمار کیے جاتے ہیں۔ جبکہ بدھ مت میں وجریان روایت اپنے انتہائی باطنی یعنی تانترک تصورات، خیالات، روایتوں اور اعمال کی بنا پر معروف ہے۔

نیز ہندومت میں تنتر ایک ادبی صنف کی حیثیت سے بھی مستعمل ہے، چنانچہ ہندو فنون، علامتوں اور مندروں کی تعمیر میں تانترک روایت کے اثرات صاف دیکھے جا سکتے ہیں۔Stella Kramrisch (1958), Traditions of the Indian Craftsman, The Journal of American Folklore, Vol. 71, No. 281, pages 224–230 بلکہ پوجا، مندر اور ہندومت کی بیشتر علامتیں طبعاً تانترک ہیں۔Padoux, Andre (2013). The Heart of the Yogini. Oxford: Oxford University Press. p. 2. "The Hindu worship, the pūjā, for instance, is Tantric in its conception and ritual process, the principles of Hindu temple building and iconography are Tantric, and so on." جن ہندو متون میں تانترک موضوعات کا احاطہ کیا گیا ہے انھیں تنتر، آگم اور سنہتا کہتے ہیں۔Padoux, Andre (2013). The Heart of the Yogini. Oxford: Oxford University Press. p. 1. ان متون کی فہرست بہت طویل ہے تاہم کہا جاتا ہے کہ انتہائی اہم کتابوں کی تعداد چونسٹھ ہے۔ بدھ مت میں بھی یہ تانترک صنفِ ادب پائی جاتی ہے؛ تبت میں واقع فن پارے، ہندوستان کی مندر نما تاریخی غاریں اور جنوب مشرقی ایشیا میں موجود تصویریں اس کی بہترین مثال ہیں۔

 حوالہ جات 


زمرہ:روحانی اعمال
زمرہ:شکتی مت
زمرہ:شیومت
زمرہ:صفحات مع شکستہ حوالہ جات (غیر موجود حوالہ)
زمرہ:غیر ثنویت
زمرہ:مثالیت
زمرہ:مضامین جن میں سنسکرت زبان کا متن شامل ہے
زمرہ:ہندو تنتر
زمرہ:ہندؤوں کے فلسفیانہ تصورات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بدھ رسومات
زمرہ:وجریان
زمرہ:ہندو معبود
زمرہ:ہندوستانی فلسفہ
زمرہ:مذہبی عقائد، اقدار اور تحریکیں
زمرہ:جنوبی ایشیا
زمرہ:باطن پرستی